[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 6.11.2007

COM(2007) 689 окончателен

СЪОБЩЕНИЕ НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП) МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2009–2011 г.

СЪОБЩЕНИЕ НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ

ИНСТРУМЕНТ ЗА ПРЕДПРИСЪЕДИНИТЕЛНА ПОМОЩ (ИПП)МНОГОГОДИШНА ИНДИКАТИВНА ФИНАНСОВА РАМКА ЗА ПЕРИОДА 2009–2011 г.

Въведение

Многогодишната индикативна финансова рамка (МИФР) за Инструмента за предприсъединителна помощ (ИПП) има за цел да предостави информация за примерното разпределение на целия пакет средства на ИПП, предложен от Комисията в съответствие с член 5 от Регламента за ИПП (ЕО) № 1085/2006. Тя представлява връзката между политическата рамка на пакета от мерки, свързани с разширяването, и бюджетния процес. Документите за многогодишно индикативно планиране (ДМИП), изготвени за всяка страна бенефициер и за програмите с няколко бенефициера, посредством които се предоставя предприсъединителната помощ, отчитат примерното разпределение, предложено в МИФР.

МИФР се основава на непрекъснат тригодишен програмен период. При нормални условия МИФР за години N, N+1 и N+2 се представя през последното тримесечие на година N-2 като част от пакета от мерки, свързани с разширяването, и представлява предложение за финансов израз на политическите приоритети, определени в рамките на пакета, като се взема предвид финансовата рамка. Първата МИФР, която обхващаше периода 2008–2010 г. (и включваше данни за 2007 г.), бе приета на 8 ноември 2006 г. Настоящата втора МИФР се отнася за периода 2009–2011 г. Тя посочва разпределението на пакета за предприсъединителна помощ по страни и по раздели за съответния период и също така дава информация за пакета от регионални и хоризонтални програми и за разходите за подкрепа.

Цялостните политически приоритети за предприсъединяване са определени в рамките на партньорствата за присъединяване и европейските партньорства, годишните доклади за напредъка и документа за стратегията на разширяване, които са част от пакета от мерки, свързани с разширяването, представян всяка година на Съвета и на Европейския парламент.

Стратегическо финансово програмиране

1. Разпределение на средствата по страни

При разпределението на средствата през 2007 г. отправна точка бе ангажиментът, поет от Комисията да гарантира, че никоя от страните бенефициери няма да получи по-малко средства през 2007 г., отколкото е получила през 2006 г., и че Босна и Херцеговина и Албания ще получат не по-малко от средния годишен размер на финансирането, което всяка от тези страни е получила през периода 2004–2006 г. Последното е свързано с факта, че по-голямата част от финансирането за тези държави бе съсредоточено през 2004 г.

Данните за 2008 г. и след това са изчислени въз основа на разпределенията за глава от населението, които бяха цитирани в миналото като индиректен показател за нуждите и въздействието. Спрямо този показател положението на държавите от Западните Балкани ще се подобри по време на настоящата финансова рамка и ще надмине средната стойност за глава от населението от 23 EUR за 2004—2006 г. (по цени от 2004 г.), получени в рамките на CARDS. Съгласно МИФР за периода 2008–2010 г. тази цел трябва да бъде постигната във всички държави в Западните Балкани най-късно до 2010 г. Цифрите за Западните Балкани за 2011 г. са на такова равнище за всяка страна.

За Хърватия и Бивша югославска република Македония като страни кандидатки е предвидена сума от над 30 EUR (по цени от 2004 г.) на глава от населението до 2008 г. Това равнище се поддържа за Хърватия през периода 2009–2011 г. За Бивша югославска република Македония финансирането, изчислено на глава от населението, продължава да нараства, като отразява минималното равнище на финансиране, което е необходимо за подходящото изграждане на административния капацитет без оглед на големината на страната.

С оглед на размера и капацитета за усвояване на Турция помощта на глава от населението за тази страна се увеличава постепенно през периода 2007—2011 г.

При разпределенията са взети предвид нуждите и капацитетът за усвояване на всяка отделна държава.

2. Разпределение по раздели

При определяне на разпределението по раздели надлежно е взета предвид степента на подготвеност на системите за децентрализирано управление, необходими за осъществяване на раздели III, IV и V в настоящите страни кандидатки, както и нуждата от съответствие между финансирането по раздел ІІ, който се отнася до трансграничното сътрудничество с държавите-членки, и еквивалентното финансиране в рамките на Европейския фонд за регионално развитие (ЕФРР) от функция 1б.

Представяне на цифрите

В таблицата по-долу са представени горепосочените цифри в текущи цени и в евро . Посочени са разпределенията по страни и по раздели, както и за регионалните програми, програмите с участие на няколко страни и разходите за подкрепа. В съответствие с настоящата практика финансирането за Косово[1] е отразено отделно и ще бъде предмет на отделен ДМИП. За по-голяма нагледност са включени цифрите за 2007 и 2008 г.

Разходи за подкрепа

Този пакет обхваща пряко свързаните с осъществяването на ИПП административни разходи. През 2007 и 2008 г. той включва и административните разходи за постепенно спиране на предишното предприсъединително финансиране, в т.ч. за България и Румъния.

Разпределение за регионалните и хоризонтални програми

Регламентът за ИПП предвижда засилена координация с донорите, включително с международните финансови институции (МФИ), с цел постигане на по-голям ефект от отпуснатата помощ. Съществуващият фонд за енергийна ефективност ще бъде разширен и ще обхване Западните Балкани. Сътрудничеството с Европейския фонд за Югоизточна Европа ще продължи да насърчава частните инвестиции (микропредприятия и МСП), а в сътрудничество с Европейската инвестиционна банка и други МФИ ще се разработи нов инфраструктурен фонд за насърчаване на инвестициите в областта на транспорта, енергетиката, околната среда и в социалната сфера. Финансирането на фонд за гражданско общество ще става както от регионалните, така и от националните програми.

Финансирането на временните граждански администрации ще продължи през 2008 г., по-специално за мисията на ООН в Косово (ЮНМИК) и Службата на върховния представител в Босна и Херцеговина (СВП).

Многогодишна индикативна финансова рамка: Разпределение на пакета средства за инструмента за предприсъединителна помощ по държави и раздели за периода 2009–2011 г.

Държава | Раздел | 2007 г. | 2008 г. | 2009 г. | 2010 г. | 2011 г. |

ХЪРВАТИЯ | Подпомагане на прехода и институционално изграждане | 49 611 775 | 45 374 274 | 45 601 430 | 39 483 458 | 39 959 128 |

Трансгранично сътрудничество | 9 688 225 | 14 725 726 | 15 898 570 | 16 216 542 | 16 540 872 |

Регионално развитие | 45 050 000 | 47 600 000 | 49 700 000 | 56 800 000 | 58 200 000 |

Развитие на човешките ресурси | 11 377 000 | 12 700 000 | 14 200 000 | 15 700 000 | 16 000 000 |

Развитие на селските райони | 25 500 000 | 25 600 000 | 25 800 000 | 26 000 000 | 26 500 000 |

Общо | 141 227 000 | 146 000 000 | 151 200 000 | 154 200 000 | 157 200 000 |

БИВША ЮГОСЛАВСКА РЕПУБЛИКА МАКЕДОНИЯ | Подпомагане на прехода и институционално изграждане | 41 641 613 | 39 922 001 | 38 128 499 | 36 317 068 | 34 503 410 |

Трансгранично сътрудничество | 4 158 387 | 5 277 999 | 5 571 501 | 5 682 932 | 5 796 590 |

Регионално развитие | 7 400 000 | 12 300 000 | 20 800 000 | 29 400 000 | 35 000 000 |

Развитие на човешките ресурси | 3 200 000 | 6 000 000 | 7 100 000 | 8 400 000 | 9 400 000 |

Развитие на селските райони | 2 100 000 | 6 700 000 | 10 200 000 | 12 500 000 | 14 000 000 |

Общо | 58 500 000 | 70 200 000 | 81 800 000 | 92 300 000 | 98 700 000 |

ТУРЦИЯ | Подпомагане на прехода и институционално изграждане | 256 702 720 | 250 165 819 | 233 200 653 | 211 312 664 | 230 620 919 |

Трансгранично сътрудничество | 2 097 280 | 8 834181 | 9 399 347 | 9 587 336 | 9 779 081 |

Регионално развитие | 167 500 000 | 173 800 000 | 182 700 000 | 238 100 000 | 291 400 000 |

Развитие на човешките ресурси | 50 200 000 | 52 900 000 | 55 600 000 | 63 400 000 | 77 600 000 |

Развитие на селските райони | 20 700 000 | 53 000 000 | 85 500 000 | 131 300 000 | 172 500 000 |

Общо | 497 200 000 | 538 700 000 | 566 400 000 | 653 700 000 | 781 900 000 |

АЛБАНИЯ | Подпомагане на прехода и институционално изграждане | 54 318 790 | 61 111 756 | 70 917 079 | 82 711 421 | 84 301 650 |

Трансгранично сътрудничество | 6 681 210 | 9 588 244 | 10 282 921 | 10 488 579 | 10 698 350 |

Общо | 61 000 000 | 70 700 000 | 81 200 000 | 93 200 000 | 95 000 000 |

БОСНА И ХЕРЦЕГОВИНА | Подпомагане на прехода и институционално изграждане | 58 136 394 | 69 854 783 | 83 892 254 | 100 688 099 | 102 681 861 |

Трансгранично сътрудничество | 3 963 606 | 4 945 217 | 5 207 746 | 5 311 901 | 5 418 139 |

Общо | 62 100 000 | 74 800 000 | 89 100 000 | 106 000 000 | 108 100 000 |

ЧЕРНА ГОРА | Подпомагане на прехода и институционално изграждане | 27 490 504 | 28 112 552 | 28 632 179 | 29 238 823 | 29 843 599 |

Трансгранично сътрудничество | 3 909 496 | 4 487 448 | 4 667 821 | 4 761 177 | 4 856 401 |

Общо | 31 400 000 | 32 600 000 | 33 300 000 | 34 000 000 | 34 700 000 |

СЪРБИЯ | Подпомагане на прехода и институционално изграждане | 181 496 352 | 179 441 314 | 182 551 643 | 186 206 679 | 189 956 810 |

Трансгранично сътрудничество | 8 203 648 | 11 458 686 | 12 248 357 | 12 493 321 | 12 743 190 |

Общо | 189 700 000 | 190 900 000 | 194 800 000 | 198 700 000 | 202 700 000 |

КОСОВО [2],[3] | Подпомагане на прехода и институционално изграждане | 68 300 000 | 121 993 920 | 63 339 798 | 64 484 594 | 65 828 286 |

Трансгранично сътрудничество | 0 | 2 706 080 | 2 760 202 | 2 815 406 | 2 871 714 |

Общо | 68 300 000 | 124 700 000 | 66 100 000 | 67 300 000 | 68 700 000 |

Общо за национални програми | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Общо за национални програми | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Регионални и хоризонтални програми | 108 980 000 | 140 700 000 | 160 000 000 | 157 700 000 | 160 800 000 |

АДМИНИСТРАТИВНИ РАЗХОДИ | 44 793 000 | 54 000 000 | 56 500 000 | 64 600 000 | 75 000 000 |

ВСИЧКО ОБЩО | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 |

Цифрите са в евро, по текущи цени.

[1] Съгласно Резолюция 1244 на Съвета за сигурност на ООН.

[2] Съгласно Резолюция 1244 на Съвета за сигурност на ООН.

[3] В Писмо за внасяне на корекции № 1 в предварителния проектобюджет за 2008 г. Комисията направи предложение за увеличаване с 60 млн. EUR на финансирането по ИПП за Косово през 2008 г. в рамките на инициативата за по-всеобхватно мобилизиране на нови средства в подкрепа на стабилността и развитието на Косово. Това предложение е отразено тук в разпределението на средствата за Косово за 2008 г.